ΓΝΩΜΟΔΟΤΗΣΗ ΤΗΣ ΕΠΙΤΡΟΠΗΣ σύμφωνα με το άρθρο 251, παράγραφος 2, στοιχείο γ) της συνθήκης ΕΚ, επί των τροπολογιών του Ευρωπαϊκού Κοινοβουλίου στην κοινή θέση του Συμβουλίου σχετικά με την πρόταση ΑΠΟΦΑΣΗΣ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ για την τροποποίηση της απόφασης της 19ης Δεκεμβρίου 1996 σχετικά με την έγκριση προγράμματος δράσης για τα τελωνεία στην Κοινότητα (Τελωνείο 2000) ΠΕΡΙ ΤΡΟΠΟΠΟΙΗΣΕΩΣ ΤΗΣ ΠΡΟΤΑΣΗΣ ΤΗΣ ΕΠΙΤΡΟΠΗΣ σύμφωνα με το άρθρο 250, παράγραφος 2 της συνθήκης ΕΚ

1. Ιστορικό

Ημερομηνία υποβολής της πρότασης στο Ευρωπαϊκό Κοινοβούλιο και το Συμβούλιο [1] // 11 Νοεμβρίου 1998

[1] COM(1998)644-98/0314/COD

Ημερομηνία της γνώμης της Οικονομικής και Κοινωνικής Επιτροπής // 24 Μαρτίου 1999

Ημερομηνία της γνώμης του Ευρωπαϊκού Κοινοβουλίου σε πρώτη ανάγνωση // 15 Απριλίου 1999

Ημερομηνία υποβολής της τροποποιημένης πρότασης [2] // 2 Ιουνίου 1999

[2] COM(1999)253-98/0314/COD

Ημερομηνία κοινής θέσης // 13 Σεπτεμβρίου 1999

Ημερομηνία ανακοίνωσης της κοινής θέσης, από την Επιτροπή προς το Ευρωπαϊκό Κοινοβούλιο [3] // 9 Σεπτεμβρίου 1999

[3] SEC(99)1376-98/0314/COD

Ημερομηνία έγκρισης της γνώμης του Ευρωπαϊκού Κοινοβουλίου σε δεύτερη ανάγνωση // 2 Δεκεμβρίου 1999

2. Αντικείμενο της πρότασης της Επιτροπής

Τροποποίηση της απόφασης της 19ης Δεκεμβρίου 1996 σχετικά με την έγκριση προγράμματος δράσης για τα τελωνεία στην Κοινότητα (Τελωνείο 2000), ώστε να παραταθεί η ισχύς του προγράμματος μέχρι τις 31 Δεκεμβρίου 2002. Η εν λόγω πρόταση απόφασης αποσκοπεί επίσης στην ένταξη σε ένα μέσο και στο ίδιο κονδύλιο του προϋπολογισμού διαφόρων δράσεων σχετικά ιδίως με την αυτοματοποίηση, την επαγγελματική κατάρτιση και την τεχνική βοήθεια σε ορισμένες τρίτες χώρες.

3. Παρατηρήσεις για τις τροπολογίες του Ευρωπαϊκού Κοινοβουλίου σε δεύτερη ανάγνωση

3.1. Γενικές παρατηρήσεις

Η Επιτροπή πιστεύει ότι οι τροπολογίες που έγιναν από το Ευρωπαϊκό Κοινοβούλιο στην κοινή θέση του Συμβουλίου, ανταποκρίνεται στους στόχους της πρότασης.

3.2. Παρατηρήσεις για τις τροπολογίες

Τροπολογία 1

Άρθρο 1, παράγραφος 2α

κοινή θέση του Συμβουλίου // Τροπολογία

"2α. Η στρατηγική της τελωνειακής πολιτικής καθορίζεται σε συνεργασία της Επιτροπής με τα κράτη μέλη στα πλαίσια της επιτροπής τελωνειακής πολιτικής, η οποία αποτελείται από τους γενικούς διευθυντές των τελωνείων της Επιτροπής και των κρατών μελών ή από τους αντιπροσώπους τους. Η Επιτροπή ενημερώνει τακτικά την εν λόγω επιτροπή για τα μέτρα σχετικά με την εφαρμογή του προγράμματος". // "2α. Μία κοινή προσέγγιση της τελωνειακής πολιτικής καθορίζεται σε συνεργασία της Επιτροπής με τα κράτη μέλη στα πλαίσια μίας ομάδας τελωνειακής πολιτικής, η οποία αποτελείται από τους γενικούς διευθυντές των τελωνείων της Επιτροπής και των κρατών μελών ή από τους αντιπροσώπους τους. Η Επιτροπή ενημερώνει τακτικά την εν λόγω ομάδα για τα μέτρα σχετικά με την εφαρμογή του προγράμματος".

Η Επιτροπή, της οποίας ο στόχος είναι να διατηρήσει τις λειτουργίες της εν λόγω συνεργασίας του οργάνου, μπορεί να αποδεχτεί αυτή την τροπολογία. Η τροποποίηση στην εισαγωγή ("κοινή προσέγγιση") αποσκοπεί στον προσδιορισμό του ρόλου της ομάδας και μπορεί, επίσης, να γίνει αποδεκτή από την Επιτροπή.

Τροπολογία 2

Άρθρο 14α , παράγραφος 1, δεύτερο εδάφιο

κοινή θέση του Συμβουλίου // Τροπολογία

Τα κράτη μέλη λαμβάνουν τα αναγκαία μέτρα ώστε οι υπάλληλοι να συμμετέχουν αποτελεσματικά στις δραστηριότητες της διοίκησης υποδοχής. Προς τον σκοπό αυτόν, εξουσιοδοτούν τους υπαλλήλους που αποτελούν αντικείμενο ανταλλαγών να διεκπεραιώνουν τις διατυπώσεις τις σχετικές με τις πράξεις που τους έχουν ανατεθεί. Όταν το επιβάλλουν οι περιστάσεις, και προκειμένου ιδίως να ληφθούν υπόψη οι ιδιαίτερες απαιτήσεις της έννομης τάξης εκάστου κράτους μέλους, οι αρμόδιες αρχές των κρατών μελών μπορούν να περιορίζουν την έκταση της εν λόγω εξουσιοδότησης. // Τα κράτη μέλη λαμβάνουν τα αναγκαία μέτρα προκειμένου οι ανταλλασσόμενοι υπάλληλοι να εργάζονται στις υπηρεσίες υποδοχής. Προς τον σκοπό αυτόν, επιτρέπουν στους ανταλλασσόμενους υπαλλήλους να διεκπεραιώνουν τις διατυπώσεις που αφορούν τα καθήκοντα που τους ανατίθενται. Όταν το επιβάλλουν οι περιστάσεις, και προκειμένου ιδίως να ληφθούν υπόψη οι ιδιαίτερες απαιτήσεις της έννομης τάξης εκάστου κράτους μέλους, οι αρμόδιες αρχές των κρατών μελών μπορούν να περιορίζουν την εν λόγω εξουσιοδότηση.

Η Επιτροπή αποδέχεται τη νέα διατύπωση η οποία ήδη εμφανίζεται στην απόφαση 91/341/ΕΟΚ του Συμβουλίου της 20ης Ιουνίου 1991 που εγκρίνει ένα πρόγραμμα Κοινοτικής δράσης σε θέματα επαγγελματικής κατάρτισης των τελωνειακών υπαλλήλων (πρόγραμμα Matthaeus -ΕΕ αριθ. L 187 της 13.7.1991, σ. 41).

4. Γενικά συμπεράσματα

Η Επιτροπή πιστεύει ότι η κοινή θέση του Συμβουλίου, συμπληρωμένη από την τροπολογία του Ευρωπαϊκού Κοινοβουλίου στη δεύτερη ανάγνωση, αποτελεί μία εξισορρόπηση και είναι σύμφωνη με τους στόχους της Επιτροπής.

Κατά συνέπεια, η Επιτροπή εγκρίνει τις τροπολογίες του Ευρωπαϊκού Κοινοβουλίου οι οποίες συμπληρώνουν την κοινή θέση του Συμβουλίου.